Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 11.06.2013

 

S p r á v a
z kontroly útvaru komunikácie, kultúry, športu, mládeže a voľného času 
- referát kultúry a športu MÚ B-NM
_______________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Mgr. Marek Tettinger
vedúci útvaru komunikácie, 
kultúry, športu, mládeže a voľného času 

Jún 2013
Návrh uznesenia	

Miestne zastupiteľstvo  

A. schvaľuje  

Správu z kontroly útvaru komunikácie, kultúry, športu, mládeže a voľného času 
- referát kultúry a športu MÚ B-NM.

B. ukladá  

1/  Pri čerpaní výdavkov v oblasti kultúry a v oblasti športu dodržiavať programové rozpočtovanie a pri zaraďovaní finančných operácií podľa ekonomickej klasifikácie rozpočtovej klasifikácie postupovať v súlade s Metodickým usmernením MF SR a jeho dodatkov.

				                            Zodpovední: vedúci útvaru komunikácie, 
                                                                        kultúry, športu, mládeže a voľného času 
 
         						       Termín: ihneď

2/ Zabezpečiť prenájom športovísk v Školák klube zdravia a pohybu na základe dohody o podmienkach poskytnutí priestorov a prípadného poistenia športovísk a účastníkov športových aktivít.

				                            Zodpovední: vedúci útvaru komunikácie, 
                                                                        kultúry, športu, mládeže a voľného času 
 
         						       Termín: ihneď

3/  Pri výbere poplatkov v Školák klube zdravia a pohybu postupovať v súlade so    zákonom č. 431/2002 Z.z. o účtovníctve v znení n.p..

				                            Zodpovední: vedúci útvaru komunikácie, 
                                                                        kultúry, športu, mládeže a voľného času 
 
         						       Termín: ihneď

      a/  s pripomienkami

      b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na I. polrok 2013, schváleného  Miestnym zastupiteľstvom MČ B-NM  uznesením     č. 14/04 dňa  11.12. 2012 a v súlade so Zásadami kontrolnej činnosti samosprávy MČ B-NM, miestny kontrolór s pracovníčkami útvaru kontroly vykonal kontrolu útvaru komunikácie, kultúry, športu, mládeže a voľného času - referát kultúry a športu MÚ B-NM.
	Cieľom kontroly bolo preveriť zabezpečenie činnosti v oblasti kultúry a športu, čerpanie rozpočtu za obdobie roku 2012 v súlade s príslušnými právnymi normami         a internými predpismi.

S P R Á V A
z kontroly útvaru komunikácie, kultúry, športu, mládeže a voľného času 
- referát kultúry a športu MÚ B-NM
___________________________________________________________________

	
	Miestny kontrolór mestskej časti Bratislava - Nové Mesto s pracovníkmi útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na I. polrok 2013, schváleného uznesením MZ MČ B-NM č. 14/04                    dňa 11.12.2012 a v súlade so Zásadami kontrolnej činnosti samosprávy MČ B-NM, kontrolu útvaru komunikácie, kultúry, športu, mládeže a voľného času - referát kultúry a športu MÚ B-NM.  
	Cieľom kontroly bolo preveriť zabezpečenie činnosti v oblasti kultúry a športu, čerpanie rozpočtu za obdobie roku 2012 v súlade s príslušnými právnymi normami         a internými predpismi.

Program kontroly bol zameraný na :

1. Zabezpečenie kultúrnych podujatí na území MČ B-NM
   Tvorba a čerpanie rozpočtu v oblasti kultúry

2. Zabezpečenie športových a turistických podujatí na území MČ B-NM
   Tvorba a čerpanie rozpočtu v oblasti športu

3. Zabezpečenie prevádzky športového areálu Školak klub
   Tvorba a čerpanie rozpočtu klubu

	Stav na úseku činnosti kontrolovaného útvaru bol zisťovaný nepriamou kontrolou, t.j. štúdiom predložených dokladov súvisiacich s predmetom kontroly, respektíve preverením požadovaného stavu v objekte Školak klubu 

	Porovnaním zisteného skutočného stavu so stavom požadovaným bolo zistené nasledovné :

	Útvar komunikácie, kultúry, športu, mládeže a voľného času zabezpečuje  činnosti súvisiace s uvedenými kontrolovanými oblasťami v zmysle dodatku č. 1 Štatútu MČ B-NM schváleného dňa 20.9.2011. Útvar je priamo riadený starostom MČ B-NM.

k bodu 1/

	Činnosť súvisiaca s organizovaním kultúrnych podujatí v MČ B-NM je v rámci preverovaného útvaru zabezpečovaná povereným odborným pracovníkom, ktorý                    v náväznosti na kontrolované obdobie preberacím protokolom zo dňa 3.10.2011   prevzal agendu v oblasti kultúry.
      	Kultúrne podujatia, zabezpečované v našej mestskej časti v hodnotenom období, boli pre všetky vekové kategórie zorganizované v spolupráci so Strediskom kultúry B-NM, základnými školami s materskými školami a ostatnými zainteresovanými subjektmi. V uvedenej súvislosti preverovaný útvar vypracúva návrh kultúrnych akcií na kalendárny rok, ktorý predkladá na rokovanie MR a MZ MČ B-NM. V sledovanom období boli zabezpečené kultúrne akcie : Valentínska noc lampiónov na Kuchajde, MDŽ v Istropolise, Jarný koncert - jarná pieseň v SK B-NM, v mesiaci apríl - máj jarné brigády "Skrášlime si Nové Mesto", Májový bozk na Račianskom mýte, Medzinárodný deň matiek v SK B-NM, MDD na Kuchajde, Galakoncert pre seniorov v Istropolise, Mikuláš, Čarovné Vianoce a ďalšie akcie. 
	O konaných kultúrnych podujatiach vedie poverený zamestnanec registratúrny denník s uvedením názvu a konania podujatia. Kontrolou bolo zistené, že niektoré kultúrne akcie neboli v predmetnom denníku zaregistrované /napr.: Divadelné predstavenie "Cesta dlhého dňa do noci" - 29.3.2012,  "Obliekanie sociálne slabších" - 3/2012, Rekreácia seniorov v Častej - Papierničke, SND - predstavenie „Kvarteto“ dňa 25.10. a 15.12.2012 pre dôchodcov a i., a niektoré  podujatia kultúrneho charakteru boli hradené z rozpočtu telovýchovy a športu /napr. akcia : Mikuláš, Čarovné  Vianoce a i./. Vedenie úplnej evidencie všetkých zorganizovaných kultúrnych a športových podujatí, ako prvotných údajov o činnosti referátu kultúry        a referátu športu, bolo prerokované v priebehu výkonu kontroly s vedúcim kontrolovaného útvaru.

	Vykonanou kontrolou, zameranou na tvorbu a čerpanie rozpočtu v oblasti kultúry, boli zistené nasledovné skutočnosti :
	Pre rok 2012 bol rozpočet výdavkov na "ostatné kultúrne služby" schválený         v objeme 77.093,- €, úpravou bol navýšený na 107.243,64 € a čerpanie predstavovalo čiastku 139.964,88 €. Porovnaním s predchádzajúcim rokom bolo zistené, že čerpanie výdavkov v uvedenej oblasti bolo v roku 2011 vo výške   79.606,- € oproti schválenému rozpočtu vo výške 81.601,- €. 
	Kontrolou bolo zistené, že čerpanie rozpočtu v preverovanej oblasti bolo podľa jednotlivých položiek  nasledovné :
	V rámci čerpania výdavkov na materiál bolo čerpanie finančných prosriedkov na všeobecný materiál vo výške 495,39 € oproti schválenému rozpočtu vo výške 1.050,- € /kancelársky materiál zo skladu MÚ B-NM/. Nákup kvetov vo výške    1.211,- € /akcie MDŽ, Veľké jarné upratovanie .../ bol účtovaný z položky konkurzy a súťaže a nie z položky všeobecný materiál v súlade s platnou ekonomickou klasifikáciou rozpočtovej klasifikácie.   
	Rozpočet výdavkov na potraviny bol schválený vo výške 1.595,- € a čerpanie bolo nulové. Preverením účtovných dokladov bolo zistené, že  predmetné výdavky, spojené s kultúrnymi podujatiami /napr. občerstvenie na MDM, MDD, Galakoncert pre seniorov a i./ boli účtované z rozpočtovej položky konkurzy a súťaže a nie podľa platnej ekonomickej klasifikácie rozpočtovej klasifikácie.  
	V rámci čerpania výdavkov na služby predstavovalo čerpanie finančných prostriedkov na konkurzy a súťaže čiastku 130.540,71 € oproti schválenému rozpočtu vo výške 92.131,64 €. Z uvedenej položky boli podľa predložených dokladov financované výdavky na hudobné produkcie, výrobu plagátov, letákov, diplomov a iných tlačív, umelecké zabezpečenie akcií, nákup občerstvenia na akcie, zabezpečenie atrakcií pre deti, nákup kvetov, prenájom miestností, prenájom párty stanov, fotografické práce, výkon zdravotnej služby, záchrannej a dopravnej služby   a ďalšie iné služby. 

Pri kontrole dokladov, týkajúcich sa nákupu cien na rybársku súťaž - mladí rybári dňa 8.5.2012 bolo zistené, že žiadanka na drobný nákup bola vystavená pre telovýchovu a šport /športová akcia/, výdavky boli čerpané z rozpočtu ostatné kultúrne služby. 
Vykonanou kontrolou bolo ďalej zistené, že propagačné a tlačiarenské práce na rok 2012 boli pre potreby MČ B-NM podľa pokynov útvaru kultúry, športu              a školstva zabezpečované aj Strediskom kultúry B-NM na základe objednávky č.215/2012 zo dňa 9.5.2012, platnej do konca roka 2012.  Jednalo sa  o tlač letákov, plagátov, blahoželaní, diplomov, vstupeniek, pozvánok a iného materiálu pri organizovaní kultúrnych podujatí /kultúrne akcie : Jarný koncert - jarná pieseň - programový letáčik, Koncert mladých kapiel - plagáty, Májový bozk - plagáty, MDD - diplomy pre deti a i./.
	Fotografické práce podľa potrieb a zadania starostu MČ B-NM a útvaru komunikácie, kultúry, športu, mládeže a voľného času a redakcie Hlasu Nového Mesta boli zabezpečované na základe vykonaného prieskumu trhu na verejné obstarávanie zadávanej zákazky na dodanie fotografických služieb zo dňa 15.2.2012. Uchádzač bol vybraný na základe najnižšej cenovej ponuky, t.j. 750,- €               s DPH/mesačne. Uvedené služby boli fakturované podľa objednávky č.135/2012 zo dňa 13.3.2012 na obdobie marec - august 2012 v sume 4.500,- € a na základe objednávky č.387/2012 z 15.8.2012 na obdobie september - december 2012 v sume 3.000,- €. Finančné prostriedky predmetu objednávky boli kryté z rozpočtu "ostatné kultúrne služby". Za vykonané služby bola dodávateľom mesačne fakturovaná čiastka v súlade s cenovou ponukou. K faktúre bol doložený rozpis realizovaných služieb. Výdavky spojené s uvedenými službami boli podľa fakturácie vo výške 7.500,- € /fa č. 2012-0468, 2012-0636, 20121285, 2012-1431 a i./. Nedostatok bol zistený v tom, že predmetné fotopráce boli  zaradené podľa ekonomickej klasifikácie na   konkurzy a súťaže  a nie  na  položku všeobecné služby. 
	Rozpočet výdavkov na propagáciu, reklamu a inzerciu bol schválený vo výške 4.330,- € a čerpanie bolo vo výške 1.590,06 €.  Jednalo sa o zriadenie internetovej stránky. 
	Na odmeny zamestnancov mimo pracovného pomeru pri kultúrnych podujatiach boli rozpočtované prostriedky vo výške 7.076,- € a čerpanie bolo vo výške  7.075,32  €. Kontrolou bolo zistené, že v zmysle zákona č.311/2001 Z.z.         v znení n.p. /Zákonník práce/ MČ B-NM uzatvorila 12 dohôd o vykonaní práce           s dojednanou pracovnou úlohou ako : príprava a výkon hudobnej produkcie, ozvučenie priestorov, moderovanie akcie a i.. V predmetných dohodách bola vymedzená dojednaná pracovná úloha, dojednaná odmena, doba vykonania pracovnej úlohy. Dohody boli uzatvorené najneskôr deň predo dňom začatia výkonu práce. 
	 
	Kontrolou, zameranou na zúčtovanie preddavku poskytnutého na nákup drobného tovaru /občerstvenie, výtvarné potreby, obrusy a iný materiál/ bolo zistené nasledovné : náhodne vybrané doklady /IDV č.10, 13, 16, 41, 91/2012/ obsahovali požadované prílohy, t.j. žiadanku na preddavok, resp. žiadanku na drobný nákup          s vymedzením účelu nákupu a overenia pripravovanej finančnej operácie v zmysle zákona č.502/2001 Z.z. o finančnej kontrole a vnútornom audite poverenými zamestnancami. Vyúčtovanie preddavku bolo doložené rozpisom zakúpeného tovaru /dátum nákupu, cena tovaru/ a dokladmi preukazujúcimi nákup tovaru. Preddavky boli zúčtované v požadovanom termíne, t.j. do 5. dňa nasledujúceho mesiaca.   Nákup tovaru nebol obstaraný v súlade s platnou právnou normou o verejnom obstarávaní. /interná smernica platná od 1.8.2012/, v prípade "zúčtovania preddavku šport" - IDV č. 59/2012 - výtvarné potreby a ceny, nebol doložený doklad preukazujúci vykonanie predbežnej finančnej kontroly, resp. overenie, že "finančná operácia je v súlade s rozpočtom". Uvedené bolo uskutočnené až po zúčtovaní preddavku. Z predložených dokladov nebol zrejmý účel použitia nákupu a predmetné výdavky  vo výške 87,92 € boli čerpané z rozpočtu kultúry. 
	Preverením dodržiavania postupu zadávania zákaziek na dodanie tovaru                a poskytnutie služieb vo verejnom obstarávaní v súvislosti s preverovanou činnosťou bolo zistené nasledovné :
	MČ B-NM ako verejný obstarávateľ má s účinnosťou od 1.8.2012 vydanú internú normu č.1/2012 - Metodické usmernenie k aplikácii zákona č.25/2006 Z.z.     o verejnom obstarávaní a o zmene a doplnení niektorých zákonov v znení n.p., platné pre všetkých zamestnancov MÚ B-NM. Predmetná interná norma o.i. vymedzuje finančné limity zákaziek s nízkymi hodnotami, pre ktoré platí zjednodušený postup bez vykonania prieskumu trhu, a to pre tovary, služby               a stavebné práce do 100,- € bez DPH. Preverením  bolo zistené, že pri zadávaní zákaziek s nízkymi hodnotami pri obstarávaní tovaru, kontrolovaný subjekt do dňa účinnosti uvedenej internej normy, t.j. do 31.7.2012, nepostupoval v súlade s § 4 zákona o verejnom obstarávaní pri nákupe tovaru v hotovosti – bezhotovostne /MDM - veterníky - 126,- €, Obliekanie sociálne slabších - 3/2012 - 81.50 € - pagáče, štrúdľa a i./. 

	Najväčšie kultúrno - spoločenské podujatie - Kultúrne leto 2012 /KL/, ktoré každoročne organizuje MČ B-NM, bolo zahájené dňa 23.6.2012 v areáli prírodného kúpaliska Kuchajda. V rámci programu boli pre deti a dospelých zabezpečené rôzne podujatia, ako napr. pravidelné sobotné koncerty a letné kino na Kuchajde, filmové pondelky pre pamätníkov a tanečné sobotné večery v SK B-NM na Vajnorskej ul., nedeľné popoludnia pre deti na Partizánskej lúke, kurzy tancov, nedeľné koncerty na Račianskom mýte a mnohé iné akcie. V rámci ukončenia KL  sa v dňoch 7. až         9. 9.2012 konali v našej mestskej časti hody s bohatým programom /dychová hudba, guláš, detské súťaže, laserová šou, diskotéka a iné akcie/. 
	Na základe predložených dokladov bolo zistené, že celkové výdavky na zabezpečenie podujatí v rámci programu KL 2012 boli vo výške 60.783,- €. Zdrojom financovania uvedených výdavkov boli sponzorské dary v súlade so Štatútom účelového mimorozpočtového peňažného fondu MČ B-NM. 
	Vykonanou kontrolou účtovných dokladov, týkajúcich sa zabezpečenia jednotlivých akcií v rámci KL 2012, neboli zistené nedostatky. Kontrolnej skupine bolo predložených 58 spisových zložiek, ktoré obsahovali doklady, preukazujúce zabezpečenie jednotlivých akcií, ako : doklad o vykonaní predbežnej finančnej kontroly v zmysle zákona č.502/2001 Z.z. o finančnej kontrole a vnútornom audite     v znení n.p., zápisnica o vykonaní prieskumu trhu, objednávka, faktúra, v prípade umeleckého vystúpenia bola doložená zmluva.
	Medzi najväčšie  výdavky  zabezpečených akcií KL patrili :
- Dodanie pyrotechnických prác na Kuchajde pri otvorení KL vo výške 9.890,- €. Dodávateľ bol vybraný metódou zadania zákazky s nízkou hodnotou na základe vykonaného prieskumu trhu v súlade so zákonom o verejnom obstarávaní. 
- Umelecké zabezpečenie otvorenia KL vo výške 9.330,- €. Kultúrny program bol vybraný na základe prieskumu trhu s predloženou najnižšou cenovou ponukou. 
- Organizovanie a technické zabezpečenie kultúrneho programu na záver KL vo výške 8.775,- €. Organizátor bol vybraný na základe prieskumu trhu z predložených troch cenových ponúk, kde jediným kritériom na posúdenie predmetu zákazky bola najnižšia cena.  
- Na zabezpečenie atrakcií /skákací hrad, trampolína, autíčka, býk-rodeo a i./ pre deti na rôzne detské akcie spolu vo výške 5.656,- €. Dodávateľ bol vybraný na základe vykonaného prieskumu trhu. 
- Na prevádzku letného kina na Kuchajde v mesiacoch jún až september, spolu vo výške 5.640,- €. Dodávateľ predmetných videoprác bol vybraný vykonaným prieskumom trhu pri zadaní zákazky s nízkou hodnotou.
- Realizácia laserovej šou v rámci podujatia Záver KL vo výške 3.000,- €. Predmetné služby boli dodané na základe vykonaného prieskumu trhu v súlade so zákonom           o verejnom obstarávaní. 
- Na  tlač letákov /Otvorenie KL, Záver KL, Detské leto na Kuchajde, Novomestské hody a i./ boli po vykonaní prieskum trhu a výbere dodávateľa použité finančné prostriedky v celkovej výške 2.432,- €.  
	Kontrolou bolo ďalej zistené, že v súvislosti s konaním Novomestských hodov, MČ B-NM uzatvorila podľa § 663 a nasl. Občianskeho zákonníka v znení n.p.            s Hl. m. SR Bratislava zmluvu o nájme, ktorej predmetom bol prenájom 20 ks stánkov za účelom predaja občerstvenia a drobných predmetov. Výška nájomného bola stanovená dohodou /Zákon o cenách/ na 1 €. 
	Pri jednotlivých akciách /otvorenie KL, záver KL, Letné kino a i./ bola zo strany MČ B-NM zabezpečená aj strážna služba, požiarna hliadka a zdravotná služba.              Celkové výdavky na predmetné služby boli vo výške 2.676,- €.
	V sledovanom roku boli zabezpečené aj ďalšie kultúrne akcie pre deti             a seniorov, financované zo sponzorských darov, ako  :
- MDD - vystúpenie hudobnej skupiny - 600,- €, nákup samolepiacich náramkov -      140,- €, nákup minerálok - 620,- €.
- Galakoncert pre seniorov - kvety - 590,- €, občerstvenie - 600,- €, hudobná produkcia - 9.900,- €.
- Rekreácia seniorov v Častej - Papierničke /2 turnusy po 3 dni, spolu 320 osôb/ -          v celkovej sume 14.488,- € za ubytovanie, stravu, prepravu a umelecké vystúpenie.
- SND - predstavenie Kvarteto, zorganizované pre dôchodcov v mesiaci október              a december 2012 v celkovej výške 3.917,- € a iné podujatia. 
	Kontrolou účtovných dokladov, týkajúcich sa uvedených akcií, neboli zistené nezrovnalosti. 

	Na základe zistených  skutočností, kontrolná skupina odporúča prijať nápravné opatrenie na odstránenie zistených nedostatkov súvisiacich s :
-	uplatňovaním ekonomickej klasifikácie rozpočtovej klasifikácie podľa usmernenia MF SR,
-	dodržiavaním čerpania rozpočtu pre šport a čerpania rozpočtu pre kultúru podľa programového rozpočtu, schváleného na príslušný rok

k bodu 2/

	Referát športu odborného útvaru komunikácie, kultúry, športu, mládeže            a voľného času zabezpečuje rôzne športové aktivity v súlade so schváleným športovým kalendárom. Športové podujatia, zabezpečené v našej mestskej časti        pre deti, mládež a dospelých v hodnotenom období boli zorganizované v spolupráci so základnými školami s materskými školami, športovými klubmi a športovými jednotami a ostatnými zainteresovanými subjektmi. V uvedenej súvislosti, preverovaný útvar vypracoval návrh športových akcií na kalendárny rok, ktorý predložil na rokovanie MR a MZ MČ B-NM. 
Podľa uvedeného návrhu boli v roku 2012 zabezpečované športové akcie : Trojkráľový pohár vo futbale, Obvodné kolo vo florbale, Turnaj v badmintone, squashi, Basketbalový turnaj chlapcov, Basketbalový turnaj dievčat, Obvodné kolo vo volejbale chlapcov a dievčat, Gymnastický štvorboj, Medzinárodný týždeň priateľstva - futbalový turnaj, Bláznivé športové popoludnie, Obvodné kolo v hádzanej chlapci a dievčatá, Obvodné kolo vo vybíjanej chlapci a dievčatá, Veľkonočný turnaj v stolnom tenise, Turnaj v nohejbale, Rybárske preteky, 13. ročník Memoriál             J. Jelšíka tenisový turnaj, Kramárska liga v streetbale, Kramárska liga vo futbale, Olympiáda pod záštitou Olympijského výboru, Challenge day - športové podujatie, Európsky pohár v triatlone, Rodinný triatlon pre všetkých, Inline slalom, Výlet seniorov na Devín, Joga na Kuchajde, Cezpoľný beh chlapci a dievčatá, Turnaj veteránov vo volejbale, Šarkaniáda na školách, Lesný beh Bratislavčanov, Obvodné kolo v stolnom tenise chlapci a dievčatá, Turnaj žiakov v minifutbale, Obvodné kolo vo futbale, Vianočný turnaj v stolnom tenise, Vianočný turnaj v minifutbale, Vianočný turnaj v nohejbale. 
Pre vyššie uvedené akcie kontrolovaný útvar zabezpečoval ceny pre víťazov, propagáciu jednotlivých podujatí, fotodokumentáciu, občerstvenie pre súťažiacich, nájom za využité priestory, výrobu propagačných materiálov, plagátov, odmeny zamestnancom mimo pracovného pomeru - organizátorom súťaží a rozhodcom, a podobne.  
	Finančné zabezpečenie športových aktivít pre deti, mládež a dospelých bolo pre rok 2012 schválené rozpočtom v objeme 14.011,- €, skutočné čerpanie výdajov bolo v objeme 10.148,39 €, t.j. 72,4 %. Členenie podľa položiek: na fakturáciu tovarov a služieb - 2.242,88 €, na úrazové poistenie - 7,96 €, všeobecný materiál - 290,55 €, konkurzy a súťaže - 6.851,88 €, Dostihové závodisko - 2.000,- €, odmeny zamestnancom mimopracovného pomeru - 998,- €. Do bežných výdavkov sú zahrnuté aj výdavky na nákup kancelárskeho materiálu. 

	Z oddelenia hospodárskeho a finančného, referátu účtovníctva, boli vyžiadané ku kontrole doklady, súvisiace s fakturáciou tovarov a služieb a iné interné doklady o čerpaní výdajov HS 0062 - šport /likvidačné listy k faktúram/.

1. fa: 1111 /2012007/ - FOTOSVET, spol. s r.o. - fotografovanie akcie, tlač, grafika za                                110,- €,                                                                  
- žiadanka a objednávka č.305/2012 - nie je uvedená akcia /šport alebo kultúra/ - nie je doložený súpis /množstvo, jednotková cena/,
- výber  metódou zadania zákazky s nízkou hodnotou na základe prieskumu trhu 
   
2. fa: 1123 /12013/   - Lyžiarsky oddiel Karpaty Bratislava - vecné ceny - Slalom 2012  
                                    za 203,18 € s DPH
                                  -  žiadanka a objednávka č.243/2012 - ceny „In line“
                                  - doklad o nákupe vecných cien nie je doložený 
                                  - nie je doložená zápisnica z prieskumu trhu

3. fa: 1428 /20120218/ - KK TYPOGRAFIA, spol. s r.o. - leták A5 Šarkaniáda
                                       za 216,72 € s DPH
                                     - žiadanka a objednávka č.429/2012 - Šarkaniáda /plagáty/                                                                                                               
                                       a List Seniorov /letáky/ - 585,36 € s DPH                                                      
                                     - zápisnica o vykonaní prieskumu trhu /Hanulík, Matovič,  Kollárik/ 

4. fa: 1523 /100/        - Stredisko kultúry B-NM – Šarkaniáda – plagáty, diplomy 
                                     za 169,90 € /plagáty 30 ks – 46,30 €,    
                                     diplomy 200 ks – 123,60 €/
                                   - žiadanka na objednávku a objednávka č.215/2012 -     „zabezpečenie propagačných a tlačiarenských prác na rok 2012 pre potreby MČ B-NM podľa pokynov útvaru kultúry, športu a školstva“ - množstvo 1, jednotková cena 4.000,- €, spolu  4.000,- € 
                                  - podľa likvidačného listu k fa sa jedná o finančnú operáciu           v súlade s VO - priame zadanie
                                      
5. fa: 1524 /101/      - Stredisko kultúry B-NM – Lesný beh – plagáty, diplomy                                       
                                  za 100,70 €  /plagáty 70 ks – 76,10 €, diplomy 45 ks – 24,60 €/  
                                - žiadanka na objednávku a objednávka č.215/2012 –   „zabezpečenie propagačných a  tlačiarenských prác na rok 2012 pre potreby MČ B-NM podľa pokynov útvaru kultúry, športu a školstva“
                                - podľa likvidačného listu k fa sa jedná o finančnú operáciu 
                                     v súlade s VO – priame zadanie  

6. fa: 1600 /3572012 - Slovenský Červený kríž – Lesný beh a Šarkaniáda – zdravotná služba - 57,50 €,
                                    - žiadanka na objednávku a objednávka č.477/2012 
                                    - podľa likvidačného listu k fa sa jedná o finančnú operáciu v súlade s VO – priame zadanie

7. fa: 1687 /020112012/ - Chrenko Michal – hudobné vystúpenie na akcii Lampion.sprievod na Kuchajde – 300,- €
                                      - žiadanka na objednávku a objednávka č.522/2012 
                                      - podľa likvidačného listu k fa sa jedná o finančnú operáciu         v súlade s VO – priame zadanie
                                      - jedná  sa o kultúrnu akciu hradenú z kapitoly športových  akcií
                 
8. fa: 1693 /20120244/ - KK TYPOGRAFIA, spol. s r.o. – tlač letákov KRAMÁRIK
                                      - 420,66 €
                                      - žiadanka na objednávku a objednávka č.528/2012 – tlač 9.500 ks letákov 
                                      - podľa likvidačného listu k fa sa jedná o finančnú operáciu v súlade s VO – prieskum trhu – zápisnica z 8.4.2012
                                      /Hanulík, Matovič, Kollárik/
                                      - z doložených dokladov nie je zrejmé o akú akciu sa jednalo
                                         /kultúrna alebo športová/

9. fa: 1702 /1182012/ - Stredisko kultúry B-NM – Veľké jesenné upratovanie - tlač                                                          
                                   - 96,- €
                                   - žiadanka na objednávku a objednávka č.215/2012 – tlač 4.000 ks letákov
                                   - podľa likvidačného listu k fa sa jedná o finančnú operáciu v súlade s VO – priame zadanie 

10. fa: 1704 /3892012/ - Slovenský Červený kríž – zdravotná služba Lampiónový sprievod  - 18,- €
                                    - žiadanka na objednávku a objednávka č.516/2012 
                                    - podľa likvidačného listu k fa sa jedná o finančnú operáciu          v súlade s VO – priame zadanie 

11. fa: 1706 /1172012/ - Stredisko kultúry B-NM – tlač dvoch návrhov – Škola                                                            
                                       korčuľovania a 50 000 tulipánov  - 40,- € 
                                     - žiadanka na objednávku a objednávka č.215/2012 – „zabezpečenie propagačných a tlačiarenských prác pre rok 2012“ – 4.000,- €
                                     - podľa likvidačného listu finančná operácia je v súlade s VO - priame zadanie
                                     - športová aj kultúrna akcia
                                  
12. fa: 1762 /2012023/ - PP SOLUTIONS spol. s r.o. – prenájom prezentačného stanu – brigáda na Račianskom mýte
                                     - 238,- €
                                     - žiadanka na objednávku a objednávka č.519/2012 – akcia                  
                                         „Rozdávanie kvetov“
                                     - podľa likvidačného listu finančná operácia je v súlade s VO - 
                                       prieskum trhu – zápisnica z 3.11.2012 /Hanulík, Matovič,   Kollárik/                                     
                                     - rozdávanie kvetov nie je športová akcia ani brigáda

13. fa: 1827 /50902012/ - MAGIC PRODUCTION, spol. s r.o.                                          - kúzelnícke vystúpenie
                                    - 120,- €
                                    - žiadanka na objednávku a objednávka č.561/2012 
                                    - podľa likvidačného listu finančná operácia je v súlade s VO – priame zadanie
                                    - nejedná sa o športovú akciu

14. fa: 1830 /192012/  - L.A.V.1 spol. s r.o. – umelecké zabezpečenie Mikuláša 
                                    - 660,- € s DPH /480,- € : 6.12.- 8.oo-14.oo hod./                                   
                                                          /180,- € : 5.12. – 16.oo-18.oo hod./     
                                    - žiadanka na objednávku a objednávka č.559/2012 
                                 - podľa likvidačného listu k fa finančná operácia je v súlade s VO  
                                 - prieskum trhu - zápisnica z 3.12.2012 /Hanulík, Matovič, Kollárik/               
                                   - nejedná sa o športovú akciu

15. fa 1805 /2012055/ - FANTASIA.SK, spol. s r.o. – prenájom techniky
                                    - 180,- € s DPH
                                    - žiadanka na objednávku a objednávka č.515/2012 – ozvučenie na Lampiónový sprievod na Kuchajde 8.11.2012
                                    - podľa likvidačného listu k fa finančná operácia je v súlade s VO - prieskum trhu - zápisnica zo 4.11.2012 /Hanulík, Matovič,  Kollárik/
                                   - nejedná sa o športovú akciu

16. fa 1854 /20120266/ - KK TYPOGRAFIA spol. s r.o. – leták - Čarovné Vianoce
                                   - 332,88 €  s DPH
                                   - žiadanka na objednávku a objednávka č.577/2012 - leták 
                                   - podľa likvidačného listu k fa finančná operácia je v súlade s VO - prieskum trhu- zápisnica z 8.4.2012 /Hanulík, Matovič, Kollárik/ 
                                   - nejedná sa o športovú akciu
                                    
17. fa 1877 /51082012 /– MAGIC PRODUCTION spol. s r.o. – kúzelnícke vystúpenie
                                   - 120,- € s DPH
                                   - žiadanka na objednávku a objednávka č.585/2012                                                      
                                   - podľa likvidačného listu k fa finančná operácia je v súlade s VO - priame zadanie
                                   - nejedná sa o športovú akciu

18. fa 1878 /02122012/ - DELTA PLUS-Ing.Vincent Konča                                                     - videopráce DK Vajnorská
                                      - 480,- € s DPH
                                     - žiadanka na objednávku a objednávka č.596/2012 –     premietanie                                   
                                     - podľa likvidačného listu k fa finančná operácia je v súlade s VO - prieskum trhu – zápisnica z 10.12.2012 /Matovič, Kusý/
                                     - nejedná sa o športovú akciu

19. fa 1880 /2012046/ - PP SOLUTIONS spol. s r.o. - prenájom zvukovej aparatúry KD   Koliba - 60,- € s DPH
                                     - žiadanka na objednávku a objednávka č.602/2012 – ozvučenie akcie
                                     - podľa likvidačného listu k fa finančná operácia je v súlade s VO - prieskum trhu – zápisnica zo 16.4.2012 /Tettinger, Matovič, Kollárik/
                                     - nejedná sa o športovú akciu    

20. fa 1879 /2012047/ - PP SOLUTIONS spol. s r.o. – technické zabezpečenie – jablkové hody
                                          - 500,- € s DPH
                                          - žiadanka na objednávku a objednávka č.486/2012 – technické zabezpečenie 
                                          - podľa likvidačného listu k fa finančná operácia je v súlade   s VO
                                          -  prieskum trhu – zápisnica zo 16.4.2012 /Matovič, Kusý/
                                          - nejedná sa o športovú akciu
      
21. fa 1906 /1016127/ - ELMA – bábkové divadelné predstavenie - RC Kramárik
                                    - 200,- € s DPH
                                    - žiadanka na objednávku a objednávka č.583/2012 – bábkové predstavenie
                                    - podľa likvidačného listu k fa finančná operácia je v súlade s VO - priame zadanie
                                    - nejedná sa o športovú akciu

22. fa 1806 /72012/  -  FIAKER – Jozef Suchý – prenájom koča a záprahu
                                   - 350,- € s DPH
                                   - žiadanka na objednávku a objednávka č.565/2012 
                                   - podľa likvidačného listu k fa finančná operácia je v súlade s VO - prieskum trhu - zápisnica z 1.12.2012
                                   - nejedná sa o športovú akciu

23. fa 1901 /202012/ - L.A.V.1 spol. s r.o. – akcia Mikuláš na Kramároch
                                  - 200,- € s DPH
                                  - žiadanka na objednávku a objednávka č.586/2012 – spievanky
                               - podľa likvidačného listu k fa finančná operácia je v súlade s VO - priame zadanie
                                  - nejedná sa o športovú akciu
                 
	Predbežná finančná kontrola bola vykonávaná v súlade s § 9 zákona č.502/2001 Z.z. o finančnej kontrole a vnútornom audite a o zmene a doplnení niektorých zákonov. Finančné prostriedky - výdaje na šport neboli čerpané v súlade s programovým rozpočtovaním MČ B-NM, čím došlo ku skreslenému čerpaniu finančných prostriedkov v porovnaní so schváleným rozpočtom. 

Kontrola ďalších výdajových položiek : 
- Úhrada dodávateľskej faktúry č.7120202 - 2.000,- €: 
   Na základe zmluvy o vzájomnej spolupráci č.UEZ 172/2012 ZÁVODISKO, š.p. vyfakturoval MČ B-NM za prezentáciu mestskej časti celkovú sumu s DPH 2.000,- €. Faktúra bola uhradená z daru TRIGRANIT 04 na akciu Závodisko-dostihy.

- Výdaje – všeobecný materiál MÚ – 290,55 €:
  Výdaj materiálu zo skladu MTZ MÚ B-NM /kancelársky a čistiaci materiál/ pre kultúru a šport v celkovom objeme 581,10 € bol pre obe strediská prerozdelený v rámci výdajov polovičnými pomermi, t.j.  290,55 €.

- Dohody o vykonaní práce – spolu – 998,- €
Úrazové poistenie /ÚP/ - spolu -  7,96 €: 
1. Organizačné práce pri športovej akcii „Memoriál J.Jelšíka“
    - 90,- € ,   Ú.P.- 0,72 €
2. Cvičenie jógy pre verejnosť na Kuchajde
    - 153,- € + 153,- €, spolu 306,- €,   Ú.P. – 1,22 € + 1,22 €, spolu 2,44 € 
3. Rozhodovanie na futbalovom turnaji na Kuchajde
    - 31,- € + 31,- €, spolu 62,- €,  Ú.P. – 0,48 €
4. Asistentka pri zabezpečení, príprave a výdaji občerstvenia – Lesný beh, Šarkaniáda - 40,- €,  Ú.P. – 0,32 €
5. Tréning seniorov – posilňovanie svalov a prevencia bolesti chrbtice
    - 500,- €,  Ú.P. – 4,- €
	Dohody o vykonaní práce boli uzatvárané podľa § 232 a nasl. Zákonníka práce /dojednaná pracovná úloha, dojednaný rozsah práce v hodinách, pracovná úloha, dojednaná odmena a jej splatnosť/. Dohody sú podpísané starostom MČ       B-NM.

Konkurzy a súťaže - spolu 80,82 €:
1. Medaily a trikolóry /Súťaž základných škôl v gymnastike/ 
    - 38,88 € - 04.04.2012
2. Medaily a trikolóry /Turnaj základných škôl v hádzanej/
    - 41,94 € - 18.04.2012
	Žiadanky na drobný nákup sú vystavené v súlade s vnútornými predpismi úradu. Sú doložené platnými dokladmi o nákupe v hotovosti.

Konkurzy a súťaže - spolu 204,45 €:
1. Ceny k tenisovému turnaju „Jelšík“
    - 55,64 € - zakúpené 25.05.2012 
2. Medaily, poháre, trofej /Akcia k MDD/	
    - 148,81 €  zakúpené 30.05.2012
	Žiadanky na drobný nákup sú vystavené v súlade s vnútornými predpismi úradu. Sú doložené platnými dokladmi o nákupe v hotovosti.

Konkurzy a súťaže - 49,30 €:
1. Detský deň na Partizánskej lúke	
    - 5,52 € - kresliaci kartón – zakúpené 12.07.2012
2. Akademické majstrovstvá sveta v karate
    - 43,78 € - ocenenie starostu – zakúpené 25.07.2012
	Žiadanka na drobný nákup  je vystavená v súlade s vnútornými predpismi úradu. Je doložená platnými dokladmi o nákupe v hotovosti a vyúčtovaním preddavku. 

Ostatné záväzky voči zamestnancom /Hanulík/ - 526,32 €:
- Materiál pre základné školy – Šarkaniáda – preddavok 400,- €	
- Medaily – Lesný beh Bratislavčanov – preddavok 80,- €
- Vyúčtovanie preddavku – 526,32 €  = 480,- €  + 46,32 € 
	
 	Doklady o zakúpenom spotrebnom materiáli na Šarkaniádu sú doložené podľa jednotlivých základných škôl MČ B-NM. Doložený je i preberací protokol na pridelenú finančnú čiastku na jeho zakúpenie.   
            Doklady o zakúpených cenách Lesný beh + Šarkaniáda + občerstvenie – 176,85 € sú doložené k vyúčtovanému preddavku.   
	Žiadanka na preddavok a vyúčtovanie preddavku je potvrdená zodpovednými vedúcimi úradu /účelnosť a hospodárnosť použitia/.

Ostatné záväzky voči zamestnancom /Hanulík/ - 617,43 €:
- Materiál - lampióny pre základné školy – preddavok 400,- €	
- Ceny Hokejbalovej ligy – preddavok 100,- €
- Materiál, občerstvenie, ceny – preddavok 100,- €
- Vyúčtovanie preddavku – 617,43 € = 600,- € + 17,43 €  
	Doklady o zakúpenom spotrebnom materiáli na Lampiónový sprievod sú doložené podľa jednotlivých základných škôl MČ B-NM. Doložený je i preberací protokol na pridelenú finančnú čiastku na jeho zakúpenie.
	Doklady o zakúpených cenách Hokejbalová liga + občerstvenie + ceny – 236,37 € sú doložené k vyúčtovanému preddavku.
	Žiadanka na preddavok a vyúčtovanie preddavku je potvrdená zodpovednými vedúcimi úradu /účelnosť a hospodárnosť/.

Kontrolou obsahu oznámení o konaní verejných telovýchovných, športových a turistických podujatí na území mestskej časti Bratislava-Nové Mesto bolo zistené, že tieto sú opatrené údajmi súvisiacimi s organizovanými podujatiami, t.j. organizátor podujatia, oprávnená osoba za organizátora, názov a účel podujatia, čas a miesto konania podujatia, predpokladaný počet návštevníkov, údaje o hlavnom usporiadateľovi, zabezpečenie bezpečnostnej služby a pokynmi pre organizátora podujatia /povinnosť riadiť sa zákonom č.479/2008 Z.z. o organizovaní verejných telovýchovných podujatí, športových podujatí a turistických podujatí a o zmene a doplnení niektorých zákonov/. Pečiatkou a podpisom oprávnenej osoby potvrdzuje organizátor, že je so zákonom oboznámený v plnej miere a berie tým na seba zodpovednosť organizátora, vyplývajúcu z uvedeného zákona. Zároveň berie na vedomie, že MČ B-NM je oprávnená dozerať, či sa podujatie koná v súlade s oznámením /§ 8 odst.1-11 uvedeného zákona/.
	Kontrolou registrácie oznámení o konaní verejných telovýchovných a turistických podujatí na území mestskej časti Bratislava-Nové Mesto kontrolná skupina zistila, že nie všetky vyššie uvedené akcie sú zavedené v registratúrnom denníku MÚ B-NM – referát športu.

	Kontrolou predložených faktúr, ktoré mali súvisieť s čerpaním výdajov na telovýchovu a šport, tieto vo veľkej miere súviseli s konaním kultúrnych akcií, ktoré boli hradené z rozpočtovej kapitoly určenej na šport.
	Uvedeným presunom finančných prostriedkov došlo ku skreslenému čerpaniu v porovnaní so schváleným rozpočtom, t.j. neboli čerpané s programovým rozpočtovaním MČ B-NM.

k bodu 3/

Dňa 30. júna 1994 bolo otvorené zariadenie mestskej časti Bratislava – Nové Mesto – sídliskové stredisko pohybovej aktivity „ŠKOLÁK KLUB“. Od roku 2009 je upravený názov na „Školák klub zdravia a pohybu“ ktorý je riadený útvarom komunikácie, kultúry, športu, mládeže a voľného času Miestneho úradu Bratislava – Nové Mesto. Poslaním strediska je zabezpečenie telovýchovnej a pohybovej aktivity pre žiakov ZŠ a pre verejnosť, zabezpečenie športového náradia, športových potrieb, športových súťaží, cien pre športové súťaže a občerstvenie pre zúčastnených športovcov. Dennú prevádzku v rozsahu 4 hodín zabezpečujú traja pracovníci – vedúci areálu (prevádzkovateľ) a dvaja inštruktori. Pracovníci sú zodpovední za dodržiavanie obsahovej náplne činnosti areálu, materiálne a metodicky zabezpečujú športujúcich návštevníkov a v prípade požiadania poskytujú odborné rady, resp. priamo pripravujú a usmerňujú priebeh turnajov a hier.
V areáli Školák klubu zdravia a pohybu sú vybudované vonkajšie a vnútorné športové priestory. Nachádza sa tu jediné ihrisko na nohejbal s večerným osvetlením v Bratislave. Návštevníci majú možnosť stať sa riadnymi členmi klubu alebo si priestory na športovú činnosť len prenajať. V roku 2012 využilo služby Školák klubu zdravia a pohybu priemerne mesačne 323 návštevníkov, /stolný tenis, squash, futbal, cvičili v posilňovni, tancovali aerobik, športový tanec, beach volejbal/.

Hospodárenie Školák klubu zdravia a pohybu podlieha mesačnému zúčtovaniu. Príjmy za prenájmy, odvádza prevádzkovateľ v hotovosti na konci mesiaca do pokladne miestneho úradu. Faktúry za nákup materiálu sa likvidujú prostredníctvom útvaru komunikácie, kultúry, športu, mládeže a voľného času MÚ   B-NM. Podľa programového rozpočtu na rok 2012 sú pre Školák klubu zdravia          a pohybu schválené výdaje vo výške 17.820,- €.
Príjmy Školák klubu zdravia a pohybu tvoria poplatky podľa starostom schváleného Cenníka klubových poplatkov a poplatkov za prenájom priestorov v zariadení Školák klubu MČ  BNM s účinnosťou od 1. 4. 2009.
Kontrolnej skupine boli predložené vnútorné normy Školák klubu zdravia           a pohybu, t. j. Obsah činnosti strediska, Organizačný poriadok, Prevádzkový poriadok, Prevádzkové hodiny a Cenník klubových poplatkov za prenájom priestorov v zariadení Školák klubu zdravia a pohybu. 
Kontrolou Organizačného poriadku strediska neboli zistené nedostatky. Sú v ňom špecifikované povinnosti vedúceho zariadenia, je upravené používanie vnútorných i vonkajších priestorov, správanie sa v nich, zabezpečenie činnosti v areáli i postup v prípade úrazu návštevníka.
Kontrolou Prevádzkového poriadku bolo zistené, že uvedená norma zodpovedá schválenému Cenníku úhrad za prenájom športovísk. Športový inventár je poskytovaný bezplatne.
Kontrolou Cenníka bolo zistené, že je vydaný pre členov klubu i pre jednorázových návštevníkov. V cenníku sú ceny stanovené osobitne pre majiteľov klubovej karty a návštevníkov bez klubovej karty. V cenníku sú pre členov klubu stanovené ročné klubové poplatky podľa vekových kategórií a poplatky za prenájom vonkajších a vnútorných priestorov.  
Kontrolou zmluvných vzťahov súvisiacich s kontrolovaným zariadením bolo zistené, že na roky 2009 – 2013 je uzatvorená Zmluva o prenájme školského areálu a prístavby. Vedením zariadenia je poverený vedúci, ktorý má podpísanú Dohoda o hmotnej zodpovednosti. Zároveň bola podpísaná i nová Zmluva o prenájme školskej telocvične.
Kontrolnej skupine bola predložená schválená interná smernica, upravujúca poskytovanie finančných prostriedkov, určených na nákup vecných odmien a občerstvenia pri športových akciách organizovaných Školák klubom zdravia a pohybu MČ B-NM:

- kolektívne športy:	1. cena max. 50 €
				2. cena max. 40 €
				3. cena max. 34 €
- individuálne súťaže:	1. cena max. 27 €
				2. cena max. 20 €
				3. cena max. 14 €
- občerstvenie:		do   4 hod. trvania podujatia - 2,- €/ osoba
				nad 4 hod. trvania podujatia - 3,- €/ osoba
Po ukončení súťaží predkladá organizátor pracovníkovi útvaru komunikácie, kultúry, športu, mládeže a voľného času Miestneho úradu Bratislava – Nové Mesto vyúčtovanie v zmysle platných Zásad hospodárenia Miestneho úradu Bratislava – Nové Mesto. Organizátor súťaží vedie účtovnú evidenciu použitých finančných prostriedkov, určených na vyššie uvedené aktivity, analyticky oddelene od účtovnej evidencie ostatných činností zariadenia.
Kontrolou vedenia evidencie klubových a externých členov bolo zistené, že bola zavedená Kniha návštev členov zariadenia, kde je uvedené meno, priezvisko a adresa návštevníka, dátum a podpis registrácie a úhrada za klubový príspevok alebo jednorázový prenájom vonkajších, prípadne vnútorných priestorov. Pri uskutočnenej úhrade poplatku nie je platcovi vydaný žiadny doklad o úhrade, čím nie je dodržané ustanovenie zákona č. 431/2002 Z.z. o účtovníctve, § 8 a § 10, kde je povinnosť viesť účtovníctvo správne, úplne, preukázateľne, zrozumiteľne a spôsobom, zaručujúcim trvalosť účtovných záznamov. V knihe návštev nie je informácia, že nájomca zároveň podpisuje i prebratie zodpovednosti, vyplývajúcej        z vnútorných noriem a právnych noriem na úseku ochrany zdravia, požiarnej ochrany, ochrany majetku a hygienických predpisov. Škody na zdraví a majetku, počas trvania prenájmu, podľa spracovaných vnútorných noriem v plnom rozsahu znáša nájomca. Nájomca sa zároveň svojím podpisom zaväzuje používať správnu športovú obuv a odev a dbať na pokyny službukonajúceho pracovníka.
Kontrolná skupina na záver konštatuje, že návštevnosť Školák klubu zdravia   a pohybu ovplyvňuje technický stav budov, kde je potrebné investovať do opravy strechy, vymaľovania priestorov a opráv podlahových krytín.

	Na základe zistených skutočností kontrolná skupina odporúča prijať nápravné opatrenie na odstránenie zistených nedostatkov súvisiacich :

- s uzatváraním jednorázových dohôd o poskytnutí priestorov pri prenájme športovísk, kde svojím podpisom nájomca zároveň podpisuje i prebratie zodpovednosti, vyplývajúcej z vnútorných noriem a právnych noriem na úseku ochrany zdravia, požiarnej ochrany, ochrany majetku a hygienických predpisov.
-  s poistením športovísk a účastníkov športových aktivít v komerčnej poisťovni
- s vydávaním potvrdenia o úhrade klubového alebo jednorázového poplatku pre nájomcu, prípadne člena klubu.

Záver:
	Z vykonanej kontroly útvaru komunikácie, kultúry, športu, mládeže a voľného času, zameranej na referát kultúry a športu Miestneho úradu Bratislava-Nové Mesto vyplýva, že na preverovaných úsekoch činnosti boli zistené nedostatky ktoré sú popísané v predkladanej správe. Z predmetnej kontroly bol vypracovaný protokol. K zisteným nedostatkom sa vyjadril vedúci útvaru a jeho vyjadrenia boli zapracované do predkladanej správy a bol spracovaný návrh nápravných opatrení ktoré sú premietnuté v návrhu uznesenia k predkladanej správe. Zistené nedostatky ktoré mali charakter menšej závažnosti boli odstraňované v priebehu výkonu kontroly.

	Kontrolná skupina záverom hodnotí prístup poverených zamestnancov kontrolovaného úseku  k plneniu  si svojich pracovných úloh ako zodpovedný a na požadovanej úrovni.